EkBass/fiwiki-20250220-pages-articles huggingface dataset:
Molukkirapu

Molukkirapu (Limulus polyphemus) on elävä fossiili, joka elää valtamerissä. Sen sukulaisia eli merissä jo 400–350 miljoonaa vuotta sitten. Nykyisin heimosta elää neljä lajia, muut niistä ovat pienikokoisempia ja niitä tavataan Aasian rannikoilla.Wild Singapore Nimestään huolimatta molukkirapu on läheisempää sukua hämähäkeille ja skorpioneille kuin ravuille. Molukkirapu kykenee kasvattamaan hävinneen raajan tilalle uuden. == Ulkonäkö ja koko== Molukkiravut ovat väriltään vihertäviä tai ruskeita. Naaras kasvaa suuremmaksi kuin koiras, sen ruumiin halkaisija voi olla 30 cm.Pet Education Ravun pituus otsasta pyrstön kärkeen on noin kaksi kertaa sen leveys. Molukkiravun veri on kuparipitoinen koska siinä happea kuljettaa hemoglobiinin asemasta hemosyaniini ja siksi sen väri on sinertävä. Molukkiravun vartalo on kolmejaokkeinen. Sileässä, puolipyöreässä etuosassa ovat viisi paria silmiä, pikku sakset joiden avulla se siirtää ruokaa suuhunsa, viisi paria jalkoja liikkumiseen ja suu jalkojen välissä. Takimmaiset jalat ovat melamaiset, ja auttavat rapua lipumaan vedessä. Keskiosassa on maha, kidukset ja sukupuolielimet sekä iso osa eläimen lihaksista. Takaosa on pitkä kapea pyrstö.Anatomy:Topographic Characteristics Horseshoe Crab.org Kasvaessaan molukkirapu joutuu vaihtamaan kuorta. Se kehittää uuden kuoren vanhan alle ja pumppaa sitten kiduksillaan niin, että vanha kuori halkeaa kahden etummaisen jaokkeen saumasta. Uusi kuori on pehmeä ensimmäisen vuorokauden ajan. Jokaisessa kuorenvaihdossa molukkirapu kasvaa 25–30 %.What Is a Horseshoe Crab? Sea Grant College Program == Levinneisyys == Molukkirapuja tavataan Pohjois-Amerikan itärannikolla Mainesta Floridan eteläosaan, Meksikonlahdelle ja Jukatanin niemimaalle asti.Arkive Pieniä molukkirapuja voi pitää meriakvaariossa, mutta harva allas on tarpeeksi suuri täysikokoiselle ravulle.That Pet Place == Lähteet == ==Aiheesta muualla== *Peripiatus - an overview of arthropod relationships. *Paleos - a site with a synoptic account of the Xiphosura, focused on fossils. * http://www.saltwater-fish- tanks.com/fish/horseshoe-crab-conservation.php The Alarming Decrease in Population. *http://www.ocean.udel.edu/horseshoecrab/Research/eye.html Biomedical Eye Research Luokka:Elävät fossiilit Luokka:Molukkiravut Luokka:Uhanalaiset selkärangattomat
The Final Countdown

The Final Countdown on hard rock -yhtye Europen tunnetuin kappale. Kappale julkaistiin Europen The Final Countdown -albumilla 1986. Kappaleen singlen B-puolena on "On Broken Wings". Single oli myyntilistojen ensimmäisellä sijalla 26 maassa ja myi yli 8 miljoonaa kappaletta maailmanlaajuisesti. Kappaletta on käytetty lukuisissa yhteyksissä. Esimerkiksi itävaltalainen poliitikko Jörg Haider käytti kappaletta vaalikampanjansa tilaisuuksissa. Kappale on ruotsalaisen metalliyhtye Sabatonin introna. Kappale on myös jääkiekkojoukkue Rauman Lukon maalilaulu. Se oli myös Hämeenlinnan Pallokerhon maalilaulu kaudella 1986–1987.Maalilaulut. viitattu 5.4.2014 Kappaleen musiikkivideo rikkoi miljardin katselukerran rajan youtubessa vuonna 2022. == "The Final Countdown 2000" == Vuonna 1999 julkaistiin tanssi-remix "The Final Countdown 2000". Sen tuotti Brian Rawling, jolla oli aikaisemmin ollut menestystä Cherin "Believen" kanssa. == The Final Countdown (30th Anniversary Edition) == Bändi levytti vuonna 2016 kappaleesta uuden version sen 30-vuotisjuhlan kunniaksi. Uudessa versiossa soittavat täysin samat muusikot kuin vuoden 1986 alkuperäisversiossa. == Lähteet == Luokka:Vuoden 1986 kappaleet Luokka:Europen kappaleet
Kirchner

Kirchner-nimisiä ihmisiä: * Andreas Kirchner (1953–2010), itäsaksalainen rattikelkkailija * Cristina Fernández de Kirchner (s. 1953), argentiinalainen poliitikko, presidentti Néstor Kirchnerin leski * Ernst Ludwig Kirchner, (1880–1938), saksalainen taiteilija ja graafikko, teki itsemurhan natsien julistettua hänen taiteensa rappiotaiteeksi. * Leon Kirchner (1919–2009), yhdysvaltalainen säveltäjä * Mark Kirchner (s. 1970), saksalainen ampumahiihtäjä * Néstor Kirchner (1950–2010), Argentiinan presidentti 2003–2007 * Volker David Kirchner (s. 1942), saksalainen säveltäjä ja viulisti
Pattijoen kirkko

thumb|270 px|Pattijoen kirkko, sankarihaudat Uskonnon, kodin ja Isänmaan puolesta 1939 - 1940 , 1941 - 1944 Pattijoen kirkko on betonista ja tiilestä rakennettu sekä valkoiseksi rapattu kirkko Raahessa Pattijoen taajamassa, Pohjois-Pohjanmaalla. Kirkon suunnitteli Josef Stenbäck ja se rakennettiin 1912. Tyylisuunta on jugendvaikutteista. Sementtipaanukatto on jyrkkä ja satulanmuotoinen. Pitkäkirkon muotoisen kirkon päädyssä on torni ja alttarin päätyä ulkonevat poikkipäädyt, jotka ovat itse kirkon katon harjaa matalammat. Suurehkossa tornissa on suippo ja jyrkkä huippu. Istumapaikkoja on 250, pinta-alaa 250 neliömetriä. Kun kirkko vihittiin adventtina 8. joulukuuta 1912, oli sali niin täynnä, että jumalanpalveluksia piti järjestää kaksi. Kirkon vihki Oulun piispa Juho Koskimies. Urut on valmistanut Urkurakentamo Tuomi 1977 ja niissä on 11 äänikertaa ja kaksi sormiota. Golgataa kuvaava puinen alttariveistos on peräisin Saksasta. Erikoisuutena kirkon saarnatuoli on kirkkosalin oikealla puolella alttarille päin katsottaessa. Kirkon sankarihautausmaan on suunnitellut arkkitehti Uki Heikkinen, sankariristi muureineen on valmistunut v. 1949. == Lähteet == == Aiheesta muualla == * Raahen matkailuoppaat: Stenbäckin tunnelmaa ja yksityiskohtia . Luokka:Josef Stenbäckin suunnittelemat rakennukset Luokka:Pohjois-Pohjanmaan kirkkorakennukset Luokka:Raahen rakennukset ja rakennelmat Kirkko Luokka:Suomen kivikirkot
Cuando Cubango

Cuando Cubango on Angolan maakunta, joka sijaitsee maan kaakkoisosassa. Maakunnan pinta-ala on 204 000 neliökilometriä ja siellä asui vuoden 2019 arvion mukaan 619 757 ihmistä. Sen pääkaupunki on Menongue. Cuando Cubangon naapurimaakuntia ovat Cunene ja Huíla lännessä sekä Bié ja Moxico pohjoisessa. Lisäksi maakunnalla on rajaa Sambian ja Namibian kanssa. Maakunnan nimi tulee Cuando- ja Cubangojoesta, jotka virtaavat sen itä- ja länsirajaseuduilla. Cuando Cubango on jaettu yhdeksään kuntaan: * Calai * Cuangar * Cuchi * Cuito Cuanavale * Dirico * Mavinga * Menongue * Nancova * Rivungo == Lähteet == Luokka:Angolan maakunnat
Energia Productions

Energia Productions on tamperelainen vuonna 2005 perustettu tuotantoyhtiö. Energia Productionsin perustivat Samuli Torssosen ja muut Star Wreck -elokuvasarjan keskeiset henkilöt. Energia Productions oli aluksi toiminimi, mutta vuoden 2006 alussa siitä tuli osakeyhtiö. Energia Productions tuli tunnetuksi harrastelijavoimin toteutetun ja suuren suosion saavuttaneen Star Wreck: In The Pirkinning -tieteisparodian myötä, joka valmistui vuonna 2005. Energia Productionsin uusin tuotanto Iron Sky ei ole Star Wreck -elokuva. Iron Sky valmistui vuoden 2012 alussa ja elokuvan ensi-ilta oli helmikuussa Berliinissä. == Energian tuotannot == *Star Wreck: In the Pirkinning (2005) *White Flame Hour of Emptiness Musiikkivideo (2008) *Iron Sky (2012) == Aiheesta muualla == *Energia Productionsin kotisivut Luokka:Suomalaiset elokuvayhtiöt
Luettelo Joensuu-Kontiomäki rataosuuden henkilöliikenteen
rautatieliikennepaikoista

Tämä on luettelo Joensuun–Kontiomäen rautatien entisistä ja nykyisistä henkilöliikenteen liikennepaikoista. Lihavoituna on ne rautatieliikennepaikat, jotka ovat jossain historiansa vaiheessa olleet miehitettyjä. Seisakkeiden osalta suluissa on ne vuodet, jolloin seisake on ollut henkilöliikenteen käytössä. Seisakkeilla oli tyypillisesti puinen matkustajalaituri ja nimikyltti. Moni aiemmin miehitetty liikennepaikka muutettiin elinkaarensa loppuvaiheessa seisakkeeksi, jolloin seisakkeella saattoi olla matkustajalaituri. == Seisakkeet == Merkintöjen selitykset: Lihavoidut nimet ovat asemia, muut seisakkeita ilman henkilökuntaa ja lipunmyyntiä. H = Edelleen henkilöliikenteen käytössä. *Joensuu H *Siihtala (1965-1974) *Käpykangas (ent. Kurapuro) (1933-1974) *Lehmo *Kylmäoja (1937-1973) *Ristisaari (1937-1971) *Kontiolahti *Uilo (1933-1971) *Jakokoski *Kuusoja (1961-1975) *Simana (1935-1979) *Nilos (1946-1983) *Louhioja (1961-1975) *Kaltimo, nykyään Eno H *Karhunsalo (1953-1971) *Muuraisniemi (1961-1975) *Hiirenniemi (1938-1971) *Paukkaja *Rahkee *Uimaharju H *Laukkala (1947-1990) *Ukkola *Kattilajoki (1950-1985) *Saunaniemi (1964-1971) *Kyyrönlampi (1959-1984) *Vorna (1948-1976) *Kelvä *Ahovaara (1950-1975) *Kupparinmäki (1950-1983) *Hassila (1950-1975) *Rekiniemi (1959-1975) *Vuonislahti H *Törmälä (1950-1990) *Lapalie *Siikasuo (1950-1990) *Koiralampi (1936-1988) *Tiensuu *Yrjölä (1959-1970) *Lamminkylä (1938-1990) *Pokronlampi (1962-1990) *Sokojoki (1949-1990) *Lieksa H *Kevätniemi (1950-1971) *Honkalahti (1959-1975) *Vartiala (1936-1974) *Jamali *Tupakkala (1951-1955) *Kylänlahti H *Rovastila (1960-1975) *Linnava (1933-1990) *Lonkka (1959-1979) *Viekki *Mätäsvaara *Mätäsvaara *Konna (1949-1990) *Höljäkkä H *Koivula (1951-1984) *Kopras *Pyssy (1961-1988) *Kohtavaara H *Saarela (1960-1986) *Revonoja (1936-1974) *Hyvärilä (1957-1979) *Bomban seisake (1979-1990) *Nurmes H *Porokylä *Immonen (1934-1975) *Pelkonen (1960-1975) *Karhunpää *Murtojärvi (1960-1975) *Suhonen (1931-1972) *Valtimo, nykyään Haapakylä *Verkkoniemi (1952-1984) *Hiekkalahti, nykyään Valtimo *Nuolikoski (1961-1971) *Nuolijärvi *Välijoki (1959-1971) *Puukari *Omenamäki (1956-1990) *Louhela (1951-1956) *Lampela (1959-1975) *Rumo *Maanselkä *Kalliojärvi (1936-1959) *Saviaho *Pohjakoski *Kivijoki (1937-19973) *Juurikkalahti *Laajamäki (1931-1970) *Käkinotko (1931-1975) *Latu *Vuokatti *Naapurinvaara (1931-1975), Härkämäki 1.10.1938 saakka *Vihtamo *Tuulimäki (1931-1986) *Paakki *Varpasuo (1949-1970) *Kontiomäki H, henkilöliikennettä Oulun ja Pieksämäen suuntiin ==Lähteet== Luokka:Pohjois-Karjalan lakkautetut rautatieliikennepaikat Luokka:Kainuun lakkautetut rautatieliikennepaikat Luokka:Pohjois-Karjalan rautatieliikennepaikat Luokka:Kainuun rautatieliikennepaikat
Nokia 6820

Nokia 6820 on Nokian valmistama matkapuhelin, joka julkaistiin loppuvuodesta 2003. Markkinoille puhelin tuli kuitenkin vasta seuraavana vuonna. Sen merkittävin ominaisuus on avattava qwerty-näppäimistö. Kun näppäimistön avaa, näyttö kääntyy 90 astetta myötäpäivään, jolloin näyttö on suorassa qwerty- näppäimistöllä kirjoitusta varten. Lisäksi puhelimessa on sisäänrakennettu kamera, viisisuuntainen selausnäppäin ja mahdollisuus käyttää sähköpostia. Kamera toimii vain avattavan näppäimistön ollessa suljettuna. Puhelin sisältää monien muiden puhelimien tapaan muun muassa laskimen, kellon ja kalenterin.http://www.gsmarena.com/nokia_6820-565.php ==Katso myös== *Luettelo Nokian tuotteista == Lähteet == == Aiheesta muualla == * Käyttöohjeet Luokka:Nokian matkapuhelimet Nokia 6820 Luokka:Vuoden 2003 matkapuhelimet
Cuiabá

Cuiabá on 694 000 asukkaan kaupunki Brasiliassa Mato Grosson osavaltiossa. Se toimii osavaltion pääkaupunkina ja sijaitsee Paraguayn sivujoen Cuiabán varrella, noin 165 metrin korkeudella merenpinnasta, lähellä Etelä-Amerikan mantereen maantieteellistä keskipistettä. Kaupunki on osa laajempaa 944 000 asukkaan kaupunkialuetta, johon kuuluu myös osavaltion toiseksi suurin kaupunki Várzea Grande. Kullanetsijät perustivat Cuiabán vuonna 1719 ja se sai kaupunkioikeudet (vila) 1727 ja suuremman kaupungin (cidade) aseman 1818. Ympäröivän alueen pääelinkeinoja ovat maanviljelys ja karjatalous. Sen jälkeen kun alueelle vedettiin kaasuputki Boliviasta vuonna 2000, kaupunkiin on rakennettu useita lämpö- ja vesivoimalaitoksia. Kaupungissa toimivat myös Mato Grosson liittovaltionyliopisto (perustettu 1970), hiippakunnan piispanistuin ja suuri jalkapallostadion. Cuiabáan pääsee jokiveneellä Corumbásta (640 km etelä-lounaaseen) ja maanteitse Campo Grandesta (885 km etelä-kaakkoon). Sen kautta kulkee BR-364-tie, joka yhdistää São Paulon Porto Velhoon ja Rio Brancoon Länsi-Brasiliassa. Kaupungista on myös lentoyhteys São Pauloon ja muihin kaupunkeihin. Valtakunnallisesti arvokkaaksi luokitellussa Cuiabán historiallisessa keskustassa on paljon siirtomaatyylisiä rakennuksia ja vanhoja kirkkoja. Muita merkittäviä nähtävyyksiä ovat uusklassinen kirjasto Palácio da Instrução (1914), kaupungin historiasta kertova Morro da Caixa D’águan museo ja suuri Mãe Bonifácian puisto. Kaupungin lähistöllä on useita huomattavia luonnonpuistoja, esimerkiksi Chapada dos Guimarãesin kansallispuisto ja Pantanalin suojelualue, joka on Unescon maailmanperintökohde. == Lähteet == == Aiheesta muualla == *Kaupungin verkkosivusto Luokka:Brasilian osavaltioiden pääkaupungit Luokka:Brasilian kunnat
Goiás

Goiás on osavaltio Brasilian keskiosassa. Sen naapuriosavaltiot ovat Tocantins, Bahia, Minas Gerais, Distrito Federal, Mato Grosso ja Mato Grosso do Sul. Osavaltion pääkaupunki ja suurin kaupunki on Goiânia. Toiseksi suurin kaupunki on Anápolis. Goiásissa on arviolta 6 695 855 asukasta (vuonna 2016) ja sen pinta-ala on 340 103 neliökilometriä. == Aluejako == Goiás on jaettu väestönlaskentaa ja tilastointia varten viiteen suuralueeseen: Keski-Goiás, Itä-Goiás, Luoteis-Goiás, Pohjois-Goiás ja Etelä-Goiás. Hallinnollisesti osavaltio on jaettu 18 ala-alueeseen ja 246 kuntaan. Ala-alueet ovat: *Anápolis *Anicuns *Ceres *Goiânia *Iporá *Entorno de Brasilia *Vão do Paranã *Aragarças *Rio Vermelho *São Miguel do Araguaia *Chapada dos Veadeiros *Porangatu *Catalão *Meia Ponte *Pires do Rio *Quirinópolis *Sudoeste de Goiás *Vale do Rio dos Bois == Lähteet == == Aiheesta muualla == *Osavaltion internetsivut *
Vichy

Vichy on 80 000 asukkaan kunta Keski-Ranskassa Auvergnen alueella Allier’n departementissa. Kaupunki sijaitsee Allier-joen rannalla kahlaamon kohdalla kuumien lähteiden läheisyydessä, johon se perustettiin ensimmäisellä vuosisadalla eaa. Kuumat lähteet ovat aina houkutelleet kaupunkiin runsaasti turisteja, mutta erityisen kasvonkohotuksen kaupunki sai Napoleon III:n oleskellessa siellä 1861–1866. Kylpylät ja kauneuden- sekä terveydenhoito ovat nykyäänkin merkittäviä työllistäjiä Vichyssä. Toisen maailmansodan aikana kaupunki toimi miehittämättömän Kaakkois-Ranskan pääkaupunkina, jota hallitsi Vichyn hallitus. Kaupungin nimestä on tullut myös yleisnimi natriumpitoisille kivennäisvesille. == Lähteet == Luokka:Ranskan kaupungit Luokka:Allierin kunnat
Luettelo pommikoneista

Tämä on luettelo pommikoneista ja muista pomminpudotusta tekevistä sotakoneista. == Ensimmäinen maailmansota == Ilmaa kevyemmät * Ilmalaiva (Zeppeliini), Saksa Ilmaa raskaammat ilma-alukset eli lentokoneet * Gotha G, Saksa * Handley Page O/100 ja Handley Page O/400, Englanti * Handley Page V/1500, Englanti * Ilja Muromets, Venäjä * Vickers Vimy, Englanti * Zeppelin Staaken R.VI, Saksa == Toinen maailmansota == * Avro Lancaster * Focke-Wulf Fw 200 Condor * Bristol Blenheim * De Havilland Mosquito * Dornier Do 17 * Handley Page Halifax * Heinkel He 111 * Henschel Hs 129 * Iljušin Il-2 Sturmovik * Junkers Ju 87 Stuka * Junkers Ju 88 * Kawanishi H8K * Mitsubishi G4M * Nakajima B5N * Petljakov Pe-8 * Short Stirling * Tupolev SB-2 * Tupolev TB-3 * B-17 Flying Fortress * B-24 Liberator * B-26 Marauder * B-25 Mitchell * B-29 Superfortress * PBY Catalina *Mitsubishi Ki-67 Hiryū *Consolidated B-32 Dominator *Heinkel He 177 Greif == Kylmä sota == * A-6 Intruder * AD-1 Skyraider * B-36 Peacemaker * F4U Corsair * B-45 Tornado * B-47 Stratojet * B-52 Stratofortress * B-58 Hustler * English Electric Canberra * Handley Page Victor * Avro Vulcan * Vickers Valiant * Mjasištšev M-4 * F-4 Phantom * F-105 Thunderchief * Tupolev Tu-16 * Tupolev Tu-95 * Tupolev Tu-22M == 2010-luvulla käytössä olevat == Strategiset pommikoneet * Boeing B-52 Stratofortress, strateginen pommikone, Yhdysvaltain ilmavoimat * B-1 Lancer strateginen pommikone, Yhdysvaltain ilmavoimat * B-2 Spirit strateginen häivepommikone, Yhdysvaltain ilmavoimat * Tupolev Tu-160 strateginen pommikone, Venäjän ilmavoimat * Ranska, Kiina, Intia? Rynnäkkökoneet, hävittäjäpommittajat * AV-8B hävittäjäpommittaja, Yhdysvaltain laivasto ja Merijalkaväki, Englannin laivasto ja RAF * A-10 rynnäkkökone, Yhdysvaltain ilmavoimat * F-15E Strike Eagle rynnäkkökone * F-16 hävittäjäpommittaja, NATO-maat ja muita * F/A-18 rynnäkkökone, Yhdysvaltain laivasto, Australia * Panavia Tornado, Euroopan NATO-maita * Su-24 hävittäjäpommittaja, Venäjän ilmavoimat Käytöstä poistuvia * F-111 hävittäjäpommittaja, Yhdysvaltain ilmavoimat, Australia * F-117 taktinen pommikone, Yhdysvaltain ilmavoimat * F-14 Tomcat ilmaherruushävittäjä ja pommikone, Yhdysvaltain laivasto, Iranin ilmavoimat * Englannin V-pommittajat (Valiant, Victor, Vulcan) poistuneet 2000-luvun alussa Pommikoneet *
Pulkka

Pulkka on ahkiota muistuttava, nykyään muovista valmistettu vedettävä tai mäenlaskuun käytettävä kulkuväline, jota käytetään pääsääntöisesti talvella joko lumessa tai jäällä. Mäenlasku pulkalla on suosittua erityisesti lasten keskuudessa. Jos pulkkaan on kiinnitetty naru, voidaan sitä käyttää myös tavaroiden kuljetukseen vetämällä pulkkaa narulla perässä. Suomessa erotetaan nykyään useimmiten toisistaan käsitteet ahkio ja pulkka. Ahkio viittaa isompaan ja kantavampaan, hyötykäyttöön tarkoitettuun vedettävään välineeseen, kun taas pulkka tarkoittaa yleensä pienempää, lähinnä lasten mäenlaskuvälinettä. Monissa muissa kielissä, kuten ruotsissa, norjassa, saksassa ja ranskassa pulkka-sanan johdannainen tarkoittaa ahkiota. Tunnetuimpia pulkkamalleja Suomessa oli Sarvis Oy:n vuonna 1967 markkinoille tullut suhteellisen kapea ja profiililtaan keulaan päin nouseva pulkka. Ahkion suunnitteli teknikko Esa Viita.Heikkinen, Mikko-Pekka 2009. Suomi-designin luistava klassikko (Helsingin Sanomat 3.1.2010 s. D 3) Orthexin suosituin mäenlaskuväline on perinteinen ahkio, jota on valmistettu Lohjalla vuodesta 1966. Kesäkuussa 2021 Orthex myi Wiittalle lumileluliiketoimintansa, johon kuului muun muassa pulkat. ==Pulkkailu Suomessa== Suomen pisin pulkkamäki sijaitsee Saariselällä, jossa on järjestetty Pulkkamäen MM-kisoja. Mäki on 1200 metriä pitkä. == Lähteet == Luokka:Leikkikalut Luokka:Kulkuneuvot Luokka:Retkeilyvälineet
Arkistolaitos

Arkistolaitos (AL) oli Suomen opetus- ja kulttuuriministeriön alainen valtion viranomainen, jonka tehtävänä oli varmistaa kansalliseen kulttuuriperintöön kuuluvien asiakirjojen säilyminen ja käytettävyys. Tehtäviin kuului myös oman alan tutkimus- ja kehittämistoiminta. Arkistolaitos muodostui Kansallisarkistosta ja seitsemästä maakunta-arkistosta. Arkistolaitoksen tehtävistä säädettiin arkistolaissa (831/1994) ja ne eriteltiin tarkemmin asetuksessa arkistolaitoksesta (832/1994). Arkistolaitoksen tehtävät koskivat erityisesti julkishallinnon asiakirjoja. Laitos ohjasi viranomaisten asiakirjahallinnon ja arkistotoimen hoitoa, huolehti arkistotoimen yleisestä kehittämisestä sekä määräsi, mitkä valtion- ja kunnallishallinnon asiakirjat tulee säilyttää pysyvästi. Arkistolaitoksella oli lakiin perustuva valtuutus antaa sitovia määräyksiä viranomaisille muun muassa asiakirjojen pysyvästä säilyttämisestä, arkistotiloista, asiakirjojen laadinnassa käytettävistä paperista ja kirjoitustarvikkeista sekä asiakirjojen rekisteröinnistä ja luetteloinnista. Arkistolaitos otti vastaan ja säilytti valtion viranomaisten pysyvää säilytysarvoa omaavat asiakirjat. Tämän lisäksi arkistolaitos hankki ja säilytti yhteiskunnallisesti ja tutkimuksellisesti merkittäviä yksityisarkistoja. Säilyttämiensä asiakirjojen käytettävyydestä arkistolaitos huolehti siten, että asiakirjoja voi käyttää Kansallisarkiston tai maakunta- arkistojen tutkijasaleissa sekä osittain myös verkkosivujen kautta. Vuonna 2017 laki Kansallisarkistosta (1145/2016) ja laki arkistolain muuttamisesta (1146/2016) astuivat voimaan. Arkistolaitos (Kansallisarkisto ja seitsemän maakunta-arkistoa) sulautui yhdeksi valtakunnalliseksi opetus- ja kulttuuriministeriön alaiseksi Kansallisarkisto-nimiseksi viranomaiseksi. Edellä mainitut tehtävät kuuluvat nykyään Kansallisarkistolle. == Lähteet == ==Aiheesta muualla== * Kansallisarkiston kotisivut * Kansallisarkiston blogi blogspot * Kansallisarkisto Facebookissa * Kansallisarkiston Digitaaliarkisto * Kansallisarkiston Vakka-arkistotietokanta *
Machico

Machico [] on kaupunki Portugalille kuuluvalla autonomisella Madeiran saarella. Se sijaitsee saaren koillisosassa. Kaupungissa on 20 453 asukasta (vuonna 2016) ja sen pinta-ala on 68,3 neliökilometriä. Machico on perustettu vuonna 1451. == Lähteet == == Aiheesta muualla == Luokka:Madeiran kunnat
Maniac Mansion (televisiosarja)

Maniac Mansion oli vuosina 1990–1993 tuotettu kanadalais-yhdysvaltalainen tilannekomediatelevisiosarja. Sitä tuotettiin kolmena esityskautena 65 jaksoa. Sarja perustui hyvin löyhästi tietokonepeliin Maniac Mansion. Se oli ensimmäinen tietokone- tai videopeliin perustunut televisiosarja, joka ei ollut animaatio. == Aiheesta muualla == * The Unofficial Maniac Mansion Fan Site * Luokka:1990-luvun yhdysvaltalaiset nuorten tilannekomediat Luokka:Videopeleihin perustuvat televisiosarjat
Baari (televisiosarja)

Baari on ruotsalaiseen formaattiin perustuva tositelevisio-ohjelma, jossa 12 toisilleen tuntematonta kilpailijaa perustaa oman baarin kaupungin keskustaan. Aluksi kilpailijat suunnittelevat baarin ja osallistuvat sen rakentamiseen. Lopun ohjelman ajan haasteena on pitää baarin toiminta kannattavana. Vuorollaan yksi kilpailija putoaa pois, ja kauimmiten ohjelmassa pysynyt kilpailija voittaa. Baari on kaikille avoin, ja ohjelmassa kilpailevat työntekijät voi tavata baarissa. == Ohjelman sisältö == Kimppakämpässä asuvilla kilpailijoilla on kolme kuukautta aikaa tehdä baarista menestyvä. He tekevät yhteistyötä baarin eteen, mutta pelaavat kukin omaa pudotuspeliään. Baarityöhön kuuluu muun muassa drinkkien sekoittaminen ja kannattavuuslaskelmien tekeminen. Kilpailijat voivat järjestää baarissa erilaista ohjelmaa asiakkaille. Kerran viikossa yksi kilpailijoista putoaa baarista pois suorassa lähetyksessä. Valinnan tekevät katsojat, jotka voivat äänestää joko soittamalla tai lähettämällä tekstiviestin. Baarissa on joka viikko plus/miinus-kokous, jonka tarkoituksena on selvittää ketkä kaksi kilpailijaa joutuvat häätöäänestykseen. Kukin kilpailija antaa yhdelle kilpailijalle plussan ja yhdelle kilpailijalle miinuksen. Eniten miinuksia saanut kilpailija joutuu suoraan häätöäänestykseen ja eniten plussia saanut kilpailija päättää toisen häätöäänestykseen joutuvan kilpailijan. Baarissa on käytössä keltainen kortti (varoitus) ja punainen kortti (poistaminen Baarista). Jos kilpailija rikkoo sääntöjä, saa hän keltaisen kortin. Kahdesta keltaisesta kortista seuraa punainen kortti ja poistaminen Baarista välittömästi. == Baari Suomessa == Suomessa Subtv:lla Baaria esitettiin vuonna 2006. Ohjelman sunnuntaisia suoria lähetyksiä juonsivat Kirsi Salo (viikot 1−7) ja Silvia Modig (viikot 8−12), ja kilpailijoiden baarivalmentajana toimi Jani Avelin. Kilpailukohde oli Helsingin Birdie-ravintola, joka ohjelman myötä sai uuden sisustuksen, toimintaidean ja nimen Cafe Punawuori. Baari toimi päiväsaikaan kahvilana ja iltaisin yökerhona. Baarin voitti 22-vuotias Frank, joka sai palkinnoksi 40 000 euroa. Toiseksi sijoittui Mira ja kolmanneksi Irena. Baaria esitettiin Suomessa yksi tuotantokausi. ==Baari maittain== Baaria on esitetty useissa eri maissa. Tässä luettelo eri maiden versioiden nimistä. * Alankomaat: The Bar * Argentiina: El Bar TV * Georgia: GeoBar * Kambodža: CTN Coffee Shop * Kreikka: Bar Party * Kroatia: Bar * Latvia: Bārs * Liettua: Baras * Meksiko: El Bar Provoca * Norja: Baren * Portugali: O Bar da TV * Puola: Bar * Ruotsi: Baren * Slovenia: Bar * Sveitsi: Die Bar * Tanska: Baren * Tšekki: Bar * Unkari: Bár * Viro: Baar == Lähteet == Luokka:Tositelevisiosarjat no:Baren
Raija Pelli

Raija Helena Pelli (s. 23. elokuuta 1957 Vaasa) on suomalainen toimittaja, joka tunnettaneen parhaiten Poliisi-TV:n juontajana. ==Ura== Ensimmäiset esiintymiskokemuksensa Pelli sai jo 1960-luvun lopulla Yleisradion nuoriosäänenä ja tehdessään ensimmäisiä haastattelujaan. Lukion jälkeen hän opiskeli aluksi kotimaista kirjallisuutta Turun yliopistossa, mutta siirtyi opiskelemaan tiedotusoppia Tampereen yliopistoon. Vuosina 1985–1989 Pelli juonsi televisiossa Paljonko on paljon -viihdeohjelmaa aluksi Veikko Kosken ja myöhemmin Hannu Lumivuoren kanssa. Pelli oli mukana tekemässä Poliisi-TV:tä sen alusta, vuodesta 1989 alkaen. Hän jätti sittemmin Poliisi-TV:n juontotehtävät ja toimi pari vuotta sarjan tuottajana. Yleisradio siirsi hänet pois tuottajan tehtävistä kesäkuussa 2007 ja syyskuussa 2007 Raija Pelli irtisanoutui yhtiöstä. Pelli kuuluu Oikeustoimittajat ry:hyn ja kouluttaa toimittajia rikosjournalismin saralla. Poliisi-TV:n juontajana ja julkisuuden henkilönä Pelli joutui kokemaan myös julkisuuden negatiivisen puolen saadessaan uhkauskirjeitä ja -soittoja. Keväällä 1996 rikolliset yrittivät kahdesti räjäyttää hänen rakenteilla olleen talonsa Ylöjärvellä. Pellin mukaan raskainta työssä oli kuitenkin rikosten uhrien, etenkin lasten kohtaaminen. Vuoden 2003 eduskuntavaaleissa Pelli oli Suomen Keskustan ehdokkaana Helsingin vaalipiirissä ja sai 616 ääntä. Eduskuntavaalien tulokset 2003: Vuonna 2020 Pelli julkaisi 1990-luvun suosikkilaulajasta Kikasta elämäkerran Kikka – Mä haluun viihdyttää. Pelli oli tutustunut Kikkaan 1990-luvun alussa.Raija Pelli: Kikka – Mä haluun viihdyttää, s. 19. Jyväskylä: Docendo, 2020. ISBN 978-952-291-830-7. Keväällä 2022 Pelli oli kilpailijana mukana Farmi Suomi -ohjelmassa. ==Yksityiselämä== Pelli on ollut vuodesta 2002 alkaen naimisissa toimitusjohtaja Jörgen Victorzonin kanssa. Nykyinen avioliitto on hänen kolmantensa; edelliset aviomiehet olivat Timo Rintakoski ja Heikki Tuomela. Pellillä on lapset Irina (syntynyt 1988) ja Niki (syntynyt 1995), joista Irina on ensimmäisestä ja Niki toisesta avioliitosta. Pelli asui Ylöjärven Veittijärven asuntomessualueelle vuonna 1996 valmistuneessa talossa neljä vuotta, kunnes hän muutti avioeron jälkeen ja työtilanteensa muututtua pääkaupunkiseudulle. Nykyisin hän asuu Kauniaisissa. Osan vuodesta hän on asunut Floridassa Yhdysvalloissa. Raija Pelli kertoo tulevansa näkijäsuvusta. Hän kertoo näkevänsä enteitä, saavansa viestejä tuonpuoleisesta, kokevansa yliluonnollisia kokemuksia ja pyrkivänsä kehittämään näkijän kykyjään, vaikka ne pelottavatkin häntä. Hän sanoo ”avaavansa itseään näille asioille”. Pellillä on diagnosoitu nivelreuma, jonka johdosta hänellä on 60-prosenttinen invaliditeetti. ==Lähteet== == Aiheesta muualla == Kuusi kuvaa toimittaja- kirjailija Raija Pellin elämästä, 7.1.2023 Luokka:Elävät henkilöt Luokka:Suomalaiset televisiojuontajat Luokka:Ylen toimittajat Luokka:Vuonna 1957 syntyneet
Uzbekistanin kansallislaulu

Uzbekistanin kansallislaulu on nimensä mukaisesti Uzbekistanin kansallislaulu. Maan itsenäistyessä Neuvostoliitosta vuonna 1991 maa päätti säilyttää Uzbekistanin sosialistisen neuvostotasavallan hymnin, jonka oli säveltänyt Mutal Burhanov. Lauluun laadittiin tosin toiset sanat, jotka kirjoitti Abdulla Oripov. ==Sanat== Uzbekinkielisten sanojen transliteraatio Uzbekiksi kyrillisin kirjaimin Englanninnos :Serquyosh, hur o‘lkam, elga baxt, najot, :Sen o‘zing do‘stlarga yo‘ldosh, mehribon! :Yashnagay to abad ilmu fan, ijod, :Shuhrating porlasin toki bor jahon! ::Oltin bu vodiylar — jon O‘zbekiston, ::Ajdodlar mardona ruhi senga yor! ::Ulug‘ xalq qudrati jo‘sh urgan zamon, ::Olamni mahliyo aylagan diyor! :Bag‘ri keng o‘zbekning o‘chmas iymoni, :Erkin, yosh avlodlar senga zo‘r qanot! :Istiqlol mash’ali, tinchlik posboni, :Haqsevar, ona yurt, mangu bo‘l obod! ::Oltin bu vodiylar — jon O‘zbekiston, ::Ajdodlar mardona ruhi senga yor! ::Ulug‘ xalq qudrati jo‘sh urgan zamon, ::Olamni mahliyo aylagan diyor! :Серқуёш, ҳур ўлкам, элга бахт, нажот, :Сен ўзинг дўстларга йўлдош, меҳрибон! :Яшнагай то абад илму фан, ижод, :Шуҳратинг порласин токи бор жаҳон! ::Олтин бу водийлар — жон Ўзбекистон, ::Аждодлар мардона руҳи сенга ёр! ::Улуғ халқ қудрати жўш урган замон, ::Оламни маҳлиё айлаган диёр! :Бағри кенг ўзбекнинг ўчмас иймони, :Эркин, ёш авлодлар сенга зўр қанот! :Истиқлол машъали, тинчлик посбони, :Ҳақсевар, она юрт, мангу бўл обод! ::Олтин бу водийлар — жон Ўзбекистон, ::Аждодлар мардона руҳи сенга ёр! ::Улуғ халқ қудрати жўш урган замон, ::Оламни маҳлиё айлаган диёр! :My sunny free land, happiness and salvation to your people, :You are a warmhearted companion to your friends! :Flourish forever with learning and creativity, :May your glory shine as long as the world exists! ::These golden valleys - dear Uzbekistan, ::The courageous spirit of your ancestors is with you! ::When the great power of the people raged, ::(You did) have charmed the world! :The faith of an open-hearted Uzbek does not die out, :The young free generation is a strong wing for you! :Beacon of independence, guardian of peace, :Lover of truth, motherland, flourish forever! ::These golden valleys - dear Uzbekistan, ::The courageous spirit of your ancestors is with you! ::When the great power of the people raged, ::(You did) have charmed the world! ==Lähteet== Luokka:Kansallislaulut Kansallislaulu
Laura Joensuu

Laura Joensuu (o.s. Pakarinen, s. 1987, Liberia) on suomalainen gospel- laulaja. Hän tuli tunnetuksi vuonna 1998 voitettuaan Karuselli- lastenlaulukilpailun kappaleilla Elämän siiville ja Valkovuokot. Voiton jälkeen häntä on nähty erilaisissa konserteissa ja mm. MTV3:n ohjelmassa BumtsiBum!. Laura on mukana myös monella lasten hengellistä musiikkia sisältävällä kokoelmalevyllä. Hän on opiskellut Helsingin Pop&Jazz; -konservatoriossa.BumtsiBum!, ohjelman jaksotiedot, MTV3.fi}} == Diskografia == === Studioalbumit === * Minä ja taivas 2000 * Kaduilla tuulee 2003 * Helsinki 2006 === Vierailevana artistina === * Hyvät kaverit 1998 (Hannariina Hakala, Jarkko Kylväjä, Laura Pakarinen) * Ystävyyden talo 1999 (Pekka Simojoki) * Enemmän 2005 (J-Posse) === Kokoelma-albumit === * Suomigospel: 40 Suomigospelin helmeä vuosilta 1978–2006 (2006) * Kaikkien aikojen hengelliset laulut: 60 kauneinta (2009) == Lähteet== Luokka:Suomalaiset gospellaulajat Luokka:Vuonna 1987 syntyneet Luokka:Elävät henkilöt
Rakkain terveisin Felix

Rakkain terveisin Felix () on saksalainen lasten animaatiosarja, joka perustuu Annette Langenin kirjoittamaan ja Constanza Droopin kuvittamaan kirjasarjaan. Se kertoo pienestä pehmopupusta, joka matkustaa ympäri maailmaa ja kirjoittaa kirjeitä ystävälleen Sannalle, joka kotona odottaa malttamattomana kirjeitä Felixiltä. Sarjan aikana Felix käy muun muassa Ranskassa, Italiassa, Kreikassa, Espanjassa ja Yhdysvalloissa. Suomessa sarjaa on esitetty pariin otteseen YLE TV2:lla. == Suomenkielinen toteutus == Suomenkielisen jälkiäänityksen ohjasi ja suomensi Anneli Miljard.Sarjan alkutekstit. Tunnuslaulun suomensi Tatu Tiihonen ja esitti Emilia Pokkinen. ==Katso myös== *Felix (lastenkirjasarja) *Annette Langen ==Aiheesta muualla== *Annette Langenin sivusto == Lähteet == Luokka:Piirrossarjat Luokka:Saksalaiset televisiosarjat Luokka:Lastenohjelmat
Kritias (dialogi)

Kritias (; ) on Platonin kirjoittama dialogi. Sen toinen nimi Thrasylloksen jaottelussa on Atlantiksen tarina (, Atlantikos).Diogenes Laertios (DL): Merkittävien filosofien elämät ja opit III.58–60. Dialogissa keskustelevat Sokrates, Timaios Lokroilainen, Hermokrates ja Kritias. Nimensä mukaisesti se kertoo tarinan Atlantiksesta.Thesleff, Holger: ”Esittelyjä ja selityksiä”. Teoksessa Platon 1999, s. 382–383. == Historia == Platonin teosten joukossa Kritias kuuluu tämän myöhäisvaiheen dialogeihin. Näin se on kirjoitettu siihen aikaan, jolloin Platon oli palannut Sisiliasta lopullisesti Ateenaan toimiakseen perustamansa Akatemian johdossa kuolemaansa saakka. Tarkemmin dialogi on ajoitettu noin vuoteen 360 eaa. Holger Thesleffin mukaan dialogin Atlantis-kuvaus on saattanut olla Platonin suunnitelma uudeksi Syrakusaksi. Sisältönsä puolesta Kritias muodostaa trilogian yhdessä Timaioksen ja Hermokrateen kanssa, joskin viimeksi mainittu on kuitenkin vain hypoteettinen dialogi, jota ei todennäköisesti koskaan kirjoitettukaan. Näin Kritias jäi ilmeisesti keskeneräiseksi. Thesleffin mukaan tämä saattaa johtua siitä, että Syrakusan poliittiset olot muuttuivat. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu VIII tetralogiaan yhdessä dialogien Kleitofon, Valtio ja Timaios kanssa. Aiheensa puolesta Thrasyllos luki dialogin Platonin eettisten teosten joukkoon. Aristofanes Byzantionlaisen jaottelussa dialogi kuuluu puolestaan I trilogiaan yhdessä Valtion ja Timaioksen kanssa.DL III.61–62. == Sisältö == Kritias seuraa ajallisesti Platonin Timaiosta, joka oli samojen henkilöiden dialogi: kummassakin esiintyvät Sokrates, Timaios Lokroilainen, Hermokrates ja Kritias. Näistä kaikki ovat historiallisia henkilöitä, paitsi Timaioksen olemassaolosta ei ole dialogien ulkopuolisia todisteita. Kritias kertoo dialogissa, että 9000 vuotta aiemmin Ateena oli ollut ihannevaltio, joka oli hyvinjärjestäytyneen yhteiskuntansa ansiosta kyennyt voittamaan mahtavan Atlantiksen valtion. Atlantis oli saari tai niemimaa, joka oli ”vahvempi kuin Aasia ja Afrikka” ja sijaitsi lähellä Gibraltarin salmea.Platon: Kritias 106a–121c. == Lähteet == == Kirjallisuutta == === Suomennos === * Platon: Kritias. Teoksessa === Muita käännöksiä ja tekstilaitoksia === * Plato: Critias. Teoksessa Kreikankielinen alkuteksti. * Plato: Critias. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Critias. Perseus. * Plato: Critias. The Internet Classics Archive. * Plato: Critias. Project Gutenberg. Luokka:Atlantis Luokka:Platonin dialogit
Gloria al bravo pueblo

Gloria al Bravo Pueblo ("Kunnia urhoolliselle kansalle") on Venezuelan kansallislaulu. Se julisti virallisesti kansallislauluksi presidentti Antonio Guzmán Blanco 25. toukokuuta 1881. Laulun sanat on kirjoittanut lääkäri ja lehtimies Vicente Salias vuonna 1810 ja sen on säveltänyt Juan José Landaeta. Landaetan sävellys on tunnettu jo 1840-luvulla nimellä "La Marsellesa Venezolana" ("Venezuelan Marseljeesi"), koska se muistuttaa etäisesti Ranskan kansallislaulua. Viime aikoina on tosin esitetty, että laulun olisikin sanoittanut Andrés Bello eikä suinkaan Salias, ja että sen säveltäjä olisikin Lino Gallardo. Tätä teoriaa ei kuitenkaan ole voitu näyttää toteen. == Sanat == Espanjaksi ::-- Coro -- ::Gloria al bravo pueblo ::que el yugo lanzó, ::La Ley respetando ::la virtud y honor. :: :-- I -- :¡Abajo cadenas! :Gritaba el Señor; :y el pobre en su choza :libertad pidió. :A este santo nombre :tembló de pavor :el vil egoísmo :que otra vez triunfó. : : ::(Coro) :-- II -- :Gritemos con brío: :¡Muera la opresión! :Compatriotas fieles, :la fuerza es la unión; :y desde el Empíreo :el Supremo Autor, :un sublime aliento :al pueblo infundió. : : ::(Coro) :-- III -- :Unida con lazos :que el cielo formó, :la América toda, :existe en nación; :y si el despotismo :levanta la voz, :seguid el ejemplo :que Caracas dio. : : ::(Coro) Käännös: ::-- Kuoro -- ::Kunnia urhoolliselle kansakunnalle ::joka ravisti yltään ikeen, ::kunnioittaen lakia ::hyvettä ja kunniaa. ::(toistetaan) :-- I -- :“Kahleet pois!” (toistetaan) :huusi Herra; (toistetaan) :ja köyhä mies mökissään :rukoili vapautta. :Tässä pyhässä nimessä ((toistetaan)) :vapisi pelosta :iljettävä itsekkyys :joka kerran oli riemuinnut. :((toistetaan viimeiset neljä säettä)) :(((toistetaan viimeiset kaksi säettä))) ::(Kuoro) :-- II -- :Huutakaamme suureen ääneen: (toistetaan) :Kuolkoon sorto! (toistetaan) :Uskolliset maanmieheni, :teidän voimanne on ykseydessä; :ja ylhäältä Valtakunnastaan ((toistetaan)) :kaikkein korkein Luoja :vuodatti jalon henkensä :kansan ylle. :((toistetaan viimeiset neljä säettä)) :(((toistetaan viimeiset kaksi säettä))) ::(Kuoro) :-- III -- :Niiden siteiden yhdistämänä (toisteaan) :jotka taivas on tehnyt, (toistetaan) :koko Amerikka on :yksi ainoa kansakunta; :ja jos yksinvalta ((toistetaan)) :nostaa äänensä, :seuraa esimerkkiä, :jonka Caracas antoi. :((toistetaan viimeiset neljä säettä)) :(((toistetaan viimeiset kaksi säettä))) ::(kuoro) == Lähteet == == Aiheesta muualla == * Kansallislaulun virallinen kotisivu * Orkesteriversio laulusta Luokka:Kansallislaulut Luokka:Venezuelan kansallissymbolit Luokka:Venezuelan musiikki
Markku Hietaharju

Markku Hietaharju (s. 1961) on suomalainen urkuri. Hän suoritti urkujensoiton A-tutkinnon Sibelius-Akatemiassa 1986 ja antoi ensikonserttinsa seuraavana vuonna Helsingin Tuomiokirkossa Organum-seuran järjestämällä urkutaiteen viikolla. Opintojaan hän on täydentänyt lukuisilla mestarikursseilla Suomessa ja ulkomailla. Vuosina 1988–1990 Hietaharju opiskeli Deutscher Akademischer Austauschdienstin stipendiaattina Lyypekin musiikkikorkeakoulussa professori Martin Haselböckin johdolla ja suoritti opintojensa päätteeksi Konzertexamen- tutkinnon erinomaisin arvosanoin. Markku Hietaharju on esiintynyt kotimaan lisäksi useasti Skandinaviassa, Keski-Euroopassa, Baltian maissa sekä Venäjällä. Kansainvälisillä festivaaleilla hän on vieraillut Lahdessa, Tallinnassa, Riiassa, Wienin kesämusiikkijuhlilla sekä Göteborgissa. Lisäksi hän on saavuttanut palkintosijoja kansainvälisissä urkukilpailuissa. Valtion taiteilija-apuraha on myönnetty hänelle vuosina 1997 ja 2001–2002. Hietaharju on esiintynyt useilla äänilevyillä solistina ja säestäjänä. Lisäksi hän on tehnyt runsaasti radionauhoituksia Suomessa ja Keski-Euroopassa. Vuosina 1986–2005 hän on toiminut Helsingin Meilahden seurakunnassa kirkkomuusikkona. Tällä hetkellä hän toimii Sibelius-Akatemiassa urkujensoiton opettajana ja on vuodesta 2006 alkaen toiminut Turun tuomiokirkkoseurakunnan urkurina. == Diskografia == * Reger-Franck-Reubke 1988 Luokka:Suomalaiset urkurit Luokka:Suomalaiset kirkkomuusikot Luokka:Vuonna 1961 syntyneet Luokka:Elävät henkilöt
Tiến Quân Ca

Tiến Quân Ca (”Joukot etenevät”) on Vietnamin kansallislaulu. Sen on säveltänyt ja sanoittanut Nguyễn Văn Cao (1923–1995) vuonna 1944. 1945 siitä tuli Vietnamin demokraattisen tasavallan (”Pohjois-Vietnamin”) kansallislaulu. Vietnamin yhdistyttyä vuonna 1976 laulusta tuli Vietnamin sosialistisen tasavallan kansallislaulu. == Vietnaminkielinen teksti == :Đoàn quân Việt Nam đi :Chung lòng cứu quốc :Bước chân dồn vang trên đường gập ghềnh xa :Cờ in máu chiến thắng mang hồn nước, :Súng ngoài xa chen khúc quân hành ca. :Đường vinh quang xây xác quân thù, :Thắng gian lao cùng nhau lập chiến khu. :Vì nhân dân chiến đấu không ngừng, :Tiến mau ra sa trường, :Tiến lên, cùng tiến lên. :Nước non Việt Nam ta vững bền. :Đoàn quân Việt Nam đi :Sao vàng phấp phới :Dắt giống nòi quê hương qua nơi lầm than :Cùng chung sức phấn đấu xây đời mới, :Đứng đều lên gông xích ta đập tan. :Từ bao lâu ta nuốt căm hờn, :Quyết hy sinh đời ta tươi thắm hơn. :Vì nhân dân chiến đấu không ngừng, :Tiến mau ra sa trường, :Tiến lên, cùng tiến lên. :Nước non Việt Nam ta vững bền. ==Lähteet== Luokka:Kansallislaulut Luokka:Vietnamin kansallissymbolit
Venomous Concept

Venomous Concept on yhdysvaltalainen grindcore/hardcore punk -yhtye. Se on perustettu vuonna 2003, ja se on julkaissut kaksi studioalbumia. == Jäsenet == * Shane Embury (Napalm Death) – kitara * Danny Herrera (Napalm Death) – rummut * Danny Lilker (Brutal Truth, Nuclear Assault) – bassokitara * Kevin Sharp (Brutal Truth, Primate) – laulu === Entiset jäsenet === * Buzz Osborne (The Melvins, Fantômas) – kitara == Diskografia == === Studioalbumit === * * * * === Split-albumit === * * ==Lähteet== == Aiheesta muualla == * Luokka:Yhdysvaltalaiset hardcore punk -yhtyeet Luokka:Yhdysvaltalaiset grindcoreyhtyeet
Just Blaze

Just Blaze (s. 8. tammikuuta 1978 Paterson, New Jersey, Yhdysvallat), oikealta nimeltään Justin Smith, on yhdysvaltalainen hip hop- ja R&B-tuottaja.; Hän tuli alun perin tunnetuksi Jay-Z:n ja tämän levy-yhtiön Roc-A-Fella Recordsin artistien tuottajana. Varsinaisen läpimurtonsa Just Blaze teki vuonna 2001 Jay-Z:n The Blueprint -albumilla, jonka jälkeen hän on ollut yksi halutuimmista tuottajista ja tehtaillut hittejä monille artisteille, kuten Kanye West, Fabolous, The Game, Fat Joe, Busta Rhymes ja Cam'ron. Just Blazella on myös oma levy-yhtiö, Fort Knocks Entertainment, jonka ensimmäinen artisti on Saigon. == Just Blazen tuottamia kappaleita == *Cam'ron **"Oh Boy" (feat. Juelz Santana) **"Welcome To New York City" (feat. Jay-Z & Juelz Santana) **"The ROC (Just Fire)" (feat. Memphis Bleek & Beanie Sigel) *Diddy **"Tell Me" (feat. Christina Aguilera) *Fabolous **"Can't Let You Go" (feat. Mike Shorey & Lil' Mo) **"It's Alright" (feat. Sean Paul) **"Breathe" *Fat Joe **"Safe 2 Say (The Incredible)" *Freeway **"Free" **"What We Do" (feat. Jay-Z & Beanie Sigel) **"Flipside" (feat. Peedi Crakk) **"On My Own" (feat. Nelly) **"We Get Around" (feat. Snoop Dogg) **"Don't Cross The Line" (feat. Faith Evans) **"Full Effect" (feat. Young Gunz) **"Alright" (feat. Allen Anthony) **"You Got Me" (feat. Mariah Carey & Jay-Z) **"Line 'Em Up" (feat. Young Chris) *Ghostface Killah **"The Champ" *Harlem World **"I Really Like It" **"Family Crisis" *Jay-Z **"Intro" (The Dynasty) **"Streets Is Talking" (feat. Beanie Sigel) **"Stick 2 The Script" (feat. Beanie Sigel) **"The R.O.C." (feat. Beanie Sigel & Memphis Bleek) **"Soon You'll Understand" **"Girls, Girls, Girls" **"U Don't Know" **"Song Cry" **"Hovi Baby" **"U Don't Know Remix" (feat. M.O.P.) **"Meet The Parents" **"Some How Some Way" (feat. Beanie Sigel & Scarface) **"As One" (feat. Memphis Bleek, Freeway, Young Guns, Peedi Crakk, Sparks & Rell) **"Show You How" **"Bitches & Sisters" **"December 4th" **"Public Service Announcement (Interlude)" **"Dear Summer" **"Oh My God" **"Kingdom Come" **"Show Me What You Got" *Joe Budden **"Pump It Up" *Kanye West **"Touch The Sky" (feat. Lupe Fiasco) *Memphis Bleek **"Everything's A Go" (feat. Jay-Z) **"Round Here" (feat. T.I. & Trick Daddy) **"Just Blaze, Bleek & Free" (feat. Freeway) **"Hypnotic" (feat. Jay-Z & Beanie Sigel) **"War" **"Hell No" **"R.O.C." **"534" **"Straight Path" *Talib Kweli **"Never Been In Love" *The Diplomats **"I Really Mean It" **"Built This City" *The Game **"Church For Thugs" **"No More Fun And Games" **"Remedy" **"Why You Hate The Game" (feat. Nas & Marsha of Floetry) *T.I. **"King Back" **"I'm Talkin' To You" *Usher **"Throwback" *Young Gunz **"Tough Luv" (feat. Denim) **"Friday Night" *Jay Electronica **"Exhibit C" **"Exhibit A" * == Lähteet == Luokka:Yhdysvaltalaiset musiikkituottajat Luokka:Yhdysvaltalaiset hip hop -artistit Luokka:Vuonna 1978 syntyneet Luokka:Elävät henkilöt
Metristyvä avaruus

Topologiassa metristyvä avaruus on topologinen avaruus, joka on homeomorfinen metrisen avaruuden kanssa. Topologista avaruutta (X,\tau) sanotaan siten metristyväksi jos on olemassa metriikka d\colon X\to [0,\infty), jolle d:n indusoima topologia on \tau. Metristyvyyslauseet antavat riittävät ehdot sille, että topologinen avaruus on metristyvä. Metristyvät avaruudet perivät kaikki alkuperäisen avaruuden topologiset ominaisuudet metriseen avaruuteen. Ne ovat esimerkiksi Hausdorff parakompakteja (ja siten normaaleja), Tihonoveja N1:siä. Ensimmäinen todella merkityksellisen metrisoituvuuslause on Urusohnin metristyvyyslause. Sen mukaan jokainen N1 säännöllinen avaruus on metristyvä. (Historiallinen huomautus: Tämän lauseen todisti Andrei Tihonov vuonna 1926. Pavel Urusohn osoitti, kuolemansa jälkeen julkaistussa paperissaan vuonna 1925, heikomman tuloksen, jonka mukaan jokainen N2 normaali Hausdorffin avaruus on metristyvä.) Useita muita metristyvyystuloksia seuraa Urysohnin lauseesta. Esimerkiksi kompakti Hausdorffin avaruus on metristyvä jos ja vain jos se on N2. Urusohnin lause voidaan muotoilla myös seuraavasti: topologinen avaruus on separoituva ja metristyvä jos ja vain jos se on N2, säännöllinen ja Hausdorff. Nagatan-Smirnovin metristyvyyslause laajentaa tulosta ei- separoituviin avaruuksiin Sen mukaan topologinen avaruus on metristyvä jos ja vain jos se on säännöllinen, Hausdorff ja sillä on σ-lokaali äärellinen kanta. σ-lokaali äärellinen kanta on kanta, joka on yhdiste numeroituvan monesta lokaalisti äärellisestä kokoelmasta avoimia joukkoja Avaruutta sanotaan lokaalisti metristyväksi jos jokaisella pisteellä on metristyvä ympäristö. Smirnov todisti, että lokaalisti metristyvä Hausdorffin avaruus on metristyvä jos ja vain jos se on parakompakti. Erityisesti monisto on metristyvä jos ja vain jos se on parakompakti. Luokka:Topologia
Lionel Jospin

Lionel Robert Jospin O.Q. (s. 12. heinäkuuta 1937 Meudon, Seine-et-Oise, nykyisin Hauts-de-Seine) on ranskalainen poliitikko, joka oli Ranskan pääministerinä 1997–2002 ja sosialistipuolueen presidenttiehdokkaana vuosien 1995 ja 2002 vaaleissa. Vuonna 1995 hän hävisi toisella kierroksella niukasti Jacques Chiracille. Vuonna 2002 hän jäi kolmanneksi oikeistopopulistisen Jean- Marie Le Penin taakse ja ilmoitti vetäytyvänsä politiikasta. Lionel Jospin on kotoisin Meudonista Pariisin läheltä. Hän opiskeli Institut d'Etudes Politiques de Paris'ssa ja École nationale d'administrationissa. Hän toimi diplomaattina ja taloustieteiden professorina. Jospin liittyi sosialistipuolueeseen (Parti Socialiste) 1971 ja pääsi parlamenttiin 1977. Hän nousi puolueen johtoon, kun François Mitterrand valittiin presidentiksi 1981. Jospinia pidettiin erityisesti ulkopolitiikan tuntijana. Hän oli Euroopan parlamentin jäsen Euroopan sosialidemokraattisen puolueen ryhmässä 1984–1988. Hän toimi Ranskan opetusministerinä 1988–1992, mutta menetti parlamenttipaikkansa 1993 ja palasi opettamaan. Vuonna 1995 hän sai 47,4 prosenttia äänistä presidentinvaalin toisella kierroksella Chiracia vastaan. Jospin valittiin uudelleen puolueen johtoon 1995, ja hän johti sen vaalivoittoon 1997. Toimiessaan pääministerinä Jospin yksityisti valtion omistuksia, alensi arvonlisäveroa, tuloveroa ja yhtiöveroa. Hänen hallituksensa otti käyttöön 35-tuntisen työviikon, paransi köyhimpien sairausvakuutuksia, edisti naisten näkymistä politiikassa, helpotti maahanmuuttoa ja otti käyttöön parisuhteiden siviililiitot (pacte civil de solidarité, PACS). Taloustilanteen kohenemisen ansiosta työttömyys väheni 900 000:lla. Jospin oli ehdokkaana presidentiksi 2002 vaaleissa. Kampanjointi keskittyi lähinnä lain ja järjestyksen noudattamiseen, josta hallitusta arvosteltiin. Vasemmisto arvosteli häntä oikeistolaisesta talouspolitiikasta, ja monet pienemmät vasemmistolaiset ehdokkaat ottivat osansa kannatuksesta ensimmäisellä kierroksella. Jospin jäi niukasti kolmanneksi (16,18 prosenttia äänistä) Front Nationalin Jean-Marie Le Penin jälkeen (16,86 prosenttia). Vuonna 2006 Jospin aloitti presidentinvaalikampanjaa, mutta luopui ehdokkuudesta jäätyään kauas Ségolène Royalin taakse puolueen ehdokasäänestyksessä. Päivänpolitiikasta luopumisensa jälkeen hän on kommentoinut asioita muun muassa vastustamalla homoavioliittoja (Ranskassa jo olemassa olevan rekisteröidyn PACS-parisuhteen lisäksi) ja 2005 kampanjoimalla Euroopan unionin perussopimuksen puolesta. == Lähteet == == Aiheesta muualla == * Luokka:Ranskan pääministerit Luokka:Ranskan opetusministerit Luokka:Ranskalaiset europarlamentaarikot Luokka:Officer of the National Order of Quebec Luokka:Vuonna 1937 syntyneet Luokka:Elävät henkilöt
Akillesjänne

Akillesjänne tai kantajänne, vanh. kinnerjänne, () on säären takaosassa sijaitseva jänne. Se on ihmisen vahvin ja suurin jänne. Akillesjänne kiinnittyy kantaluuhun pohjelihaksen ja jalkapohjan lihasten kautta. Pohjelihas on pääasiallinen nilkan ojentaja, jonka voima on noin 14-kertainen muihin ojentajiin nähden, joten käytännössä koko jalkaterä ojentuu akillesjänteen kauttaPeltokallio s. 99. Akillesjänne saa verisuonituksensa pohjevaltimosta () ja takimmaisesta säärivaltimosta (. Akillesjänteen verenkierto huonontuu iän myötä jo 30-vuotiaasta alkaen.Peltokallio s. 101 Akillesheijaste, joka kuuluu venytysheijasteisiin eli jänneheijasteisiin, saadaan esiin kopauttamalla tylpällä esineellä akillesjänteen aluetta. Tällöin lihaskäämit reagoivat hyvin lyhytkestoiseen venytykseen ja supistuvat. Akillesjänteen tyypilliset urheiluvammat ovat sen: # akuutti tai krooninen tulehdus eli peritendinitis # osittainen tai täydellinen repeämä.Peltokallio s. 104 Ensimmäisenä akillesjänteen alueen tulehduksen tai rasitustilan kuvasi vuonna 1905 A. Schanz vuorikiipeilijöillä. Erikoisen alttiita akillesjänteen tulehdukselle ovat juoksijat.Peltokallio s. 105 Repeämiä taas kohtaavat eniten jo ikääntyneet urheilijat. Akilleenkantapääksi kutsutaan vertauskuvallisesti jonkun tai jonkin heikkoa kohtaa, viitaten Akhilleen tarinaan antiikin Kreikan mytologiassa. == Lähteet == * === Viitteet === == Aiheesta muualla == Luokka:Jänteet Luokka:Seulonnan keskeiset artikkelit